వైరస్
వైరస్ అనే పదము లాటిన్ భాష నుండి ఉద్భవించింది. లాటిన్‌లో వైరస్ అంటే టాక్సిన్ లేదా విషము అని అర్థం. వైరస్‌లు అతి సూక్షమైనవి (సుమారుగా 15-600 నానోమీటర్లు). ఇవి ఇతర జీవుల కణాలపై దాడిచేసి వ్యాధులను కలుగజేస్తాయి. ఈ దాడి ముఖ్య ఉద్దేశము వైరస్‌ల సంతతిని పెంచుకోవడముతో ముడిపడి ఉంటుంది. వైరస్‌లు వాటంతట అవి విభజన చెందలేవు. విభజన చెందాలంటే వేరే జీవకణం తప్పనిసరి. వైరస్‌లలో అతి సరళమైన జన్యుపదార్థం ఒక రక్షణ కవచంచే సంరక్షించబడుతూ ఉంటుంది. ఈ రక్షణ కవచం ప్రోటీనులతో చేయబడి ఉంటుంది, దీనిని "క్యాప్సిడ్" అంటారు. వైరస్‌లు చాలా రకాల జీవులపై దాడి చేయగలవు (బాక్టీరియా, జంతురాజ్యము, వృక్షరాజ్యంతో పాటు శిలీంధ్రాలు, ప్రొటిస్టాకి చెందిన జీవులు కూడా వీటి దాడికి గురవుతుంటాయి). బాక్టీరియాపై దాడిచేసే వైరస్‌ను బాక్టీరియోఫేజ్ (సరళత కొరకు ఫేజ్) అని అంటారు. వైరస్‌ల అధ్యయనాన్ని వైరాలజీ అని, వీటిని అధ్యయనం చేసే వారిని వైరాలజిస్టులని అంటారు.
కంప్యూటర్ వైరస్
కంప్యూటర్ నెట్వర్క్ లు బాగా ప్రాచుర్యం పొందక మునుపు చాలా వైరస్‌లు విడి సాధనాల ద్వారా అంటే ముఖ్యంగా ప్లోపి డిస్క్ ల ద్వారా వ్యాప్తి చెందాయి. వ్యక్తిగత కంప్యూటర్లు యొక్క మొదటి రోజులలో వినియోగదారులు తరుచూ సమాచారాన్ని, కార్యక్రమము లను ఫ్లాపీ డిస్కుల ద్వారా మార్చుకునే వారు. కొన్ని వైరస్‌లు ఈ డిస్కులలో నిల్వ చేసిన కార్యక్రమముల ద్వారానే వ్యాపించేవి, అయితే మిగతావి తమని తాము డిస్కు బూట్ విభాగంలోకి పంపుకోనేవి/ఇన్స్టాల్ చేసుకొనేవి, తద్వారా వినియోగదారుడు డిస్క్ నుండి కంప్యూటర్‌ను బూట్ చేసినప్పుడు అవి కూడా తమ పని ప్రరంభించేవి. డ్రైవ్లో ఏదైనా ఒక ఫ్లాపీ వదిలి వేయబడితే ఆ కాలం యొక్క పి.సి.లు డ్రైవ్‌లో దాని నుండి మొదట బూట్ చేసుకునేవి. ఫ్లోపి డిస్కుల వినియోగం ఆగిపోయినంత వరకు వైరస్లు విజయవంతంగా ఈ పద్ధతి ద్వారానే వ్యాపించేవి మరియు చాలా సంవత్సరాలు బూట్ విభాగ వైరస్‌లు ఇలానే విహరించాయి.